**ОДОБРЯВАМ: /П/**

**стефан мирев**

**ОБЛАСТЕН УПРАВИТЕЛ**

**НА ОБЛАСТ ПАЗАРДЖИК**

**ДОКУМЕНТАЦИЯ**

**ЗА**

**УЧАСТИЕ В ПРОЦЕДУРА ЗА ИЗБОР НА ИЗПЪЛНИТЕЛ НА ОБЩЕСТВЕНА ПОРЪЧКА**

**ЧРЕЗ ОБЯВА ЗА СЪБИРАНЕ НА ОФЕРТИ**

**С ПРЕДМЕТ:**

***,,ПОЧИСТВАНЕ РЕЧНОТО КОРИТО НА РЕКА МЪТНИЦА В ЗЕМЛИЩЕТО НА СЕЛО ДОРКОВО***

***И***

***ПОЧИСТВАНЕ НА РЕЧНОТО КОРИТО НА РЕКА СТАРА РЕКА В ЗЕМЛИЩЕТО НА ГРАД РАКИТОВО”***

ПО РЕДА НА ГЛАВА ДВАДЕСЕТ И ШЕСТА ОТ ЗОП,

ВЪВ ВРЪЗКА С ЧЛ. 20, АЛ. 3, Т. 2 ОТ ЗОП

ОБЛАСТНА АДМИНИСТРАЦИЯ ПАЗАРДЖИК, ГР. ПАЗАРДЖИК

2019 г.

**С Ъ Д Ъ Р Ж А Н И Е**

на документацията

за участие в обществена поръчка

с предмет: ***,,ПОЧИСТВАНЕ РЕЧНОТО КОРИТО НА РЕКА МЪТНИЦА В ЗЕМЛИЩЕТО НА СЕЛО ДОРКОВО И НА РЕЧНОТО КОРИТО НА РЕКА СТАРА РЕКА В ЗЕМЛИЩЕТО НА ГРАД РАКИТОВО”.***

**РАЗДЕЛ I**

1. **ОБЯВА ЗА СЪБИРАНЕ НА ОФЕРТИ**

**РАЗДЕЛ II**

**УКАЗАНИЯ ЗА УЧАСТИЕ**

1. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА
2. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА
   1. ОБЩИ ИЗИСКВАНИЯ
   2. УСЛОВИЯ ЗА ДОПУСТИМОСТ НА УЧАСТНИЦИТЕ
   3. КРИТЕРИИ ЗА ПОДБОР НА УЧАСТНИЦИТЕ
   4. ГАРАНЦИИ
3. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ
   1. ИЗИСКВАНИЯ ПРИ ОФОРМЯНЕ И ПРЕДСТАВЯНЕ НА ОФЕРТИТЕ
   2. ИЗИСКВАНИЯ КЪМ СЪДЪРЖАНИЕТОНА ОФЕРТАТА
4. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА. ТЕХНИЧЕСКА СПЕЦИФИКАЦИЯ
5. ОЦЕНЯВАНЕ НА ОФЕРТИТЕ
6. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ
7. СКЛЮЧВАНЕ НА ДОГОВОР
8. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ
9. ЗАКЛЮЧИТЕЛНИ УСЛОВИЯ

**РАЗДЕЛ III**

**ОБРАЗЦИ НА ДОКУМЕНТИ**

1. Опис на документите, съдържащи се в офертата, подписан от участника – Образец №1;
2. Представяне на участника - Образец №2;
3. Заявление за участие - Образец №3;
4. Декларация за съгласие за участие като подизпълнител (ако е приложимо) - Образзец №4;
5. Декларация по чл. 54, ал. 1, т. 1, 2 и 7 от Закона за обществените поръчки – Образец №5;
6. Декларация по чл. 54, ал. 1, от т. 3 до т. 6 от Закона за обществените поръчки – Образец №6;
7. Декларация за липса на свързаност с друг участник – Образец №7;
8. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици– Образец №8;
9. Декларация по чл. 69 от ЗПКОНПИ- Образец №9;
10. Декларация – списък на изпълнените услуги, с предмет идентичен или сходен с този на обществената поръчка – Образец №10;
11. Декларация - Списък на техническите лица за изпълнение на поръчката – Образец № 11;
12. Техническо предложение – Образец №12;
13. Декларация за наличие на застраховка „Професионална отговорност в строителството“ - Образец №13;
14. Декларация за наличие на удостоверение за регистрация в ЦПРС – Образец №14;
15. Ценово предложение – Образец №15;
16. Декларация по чл. 59, ал. 1, т. 3 във връзка с чл. 59, ал. 3 от Закона за мерките срещу изпирането на пари - Образец №16;
17. Приложение №1 – КСС;
18. Проект на договор – Приложение №2.

**РАЗДЕЛ I**

**І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

**1. Предмет и описание на обществената поръчка:**

***Обект*** на обществената поръчка е „услуга” по смисъла на чл. 3, ал. 1, т. 3 от ЗОП.

***Предметът*** на обществената поръчка е **,,*ПОЧИСТВАНЕ РЕЧНОТО КОРИТО НА РЕКА МЪТНИЦА В ЗЕМЛИЩЕТО НА СЕЛО ДОРКОВО И НА РЕЧНОТО КОРИТО НА РЕКА СТАРА РЕКА В ЗЕМЛИЩЕТО НА ГРАД РАКИТОВО”***

**1.1.** **Описание на предмета:**

Целта на процедурата е да бъде избран изпълнител, който да осигури качествено и точно изпълнение на обществена поръчка за почистване на речен участък в землището на село Дорково, общ. Ракитово, обл. Пазарджик, и почистване на речен участък в землището на град Ракитово възложена от Областния управител на област Пазарджик , при условията и сроковете на договора и тази документация.

В плановото почистване е включена река „МЪТНИЦА“ – дължината на подлежащия на почистване участък в землището на с.Дорково, общ. Ракитово, обл. Пазарджик е около 7,2 км., в землището на гр. Пещера дължината на реката е около 2,2 км. Същият попада след 500 – метрова зона под хидротехнически съоръжения – язовирна сена на язовир Батак. Начални GPS координати N42,05290, E024,13823 и крайни GPS координати N42,02448, Е024,20402. Описаният участък от река Мътница попада частично в защитена зона от национална екологична мрежа НАТУРА-2000 BG0001030 “Родопи–Западни” – за опазване на природните местообитания на дивата флора и фауна, включени в списъка от защитени зони, приет от Министерски съвет с Решение № 661/2007 г. (ДВ, бр.85/2007).

В плановото почистване е включена река „СТАРА РЕКА“ – дължината на подлежащия на почистване участък в землището на гр.Ракитово, обл. Пазарджик е около 5,9 км. Начални GPS координати N41,95350, E024,14121 и крайни GPS координати N41,98008, Е024,08746. При извършен оглед на реката е установена необходимост от почистване на речното легло в участък с начални GPS координато N41,95843, E024,11884 и крайни GPS координати N41,98008, Е024,08746 и дължина около 4 км. в горска територия, и около 0,6 км. в земеделска територия в съседство с ДГТ. Описаният участък от река Стара река попада частично в защитена зона от национална екологична мрежа НАТУРА-2000 BG0001030 “Родопи–Западни” – за опазване на природните местообитания на дивата флора и фауна, включени в списъка от защитени зони, приет от Министерски съвет с Решение № 661/2007 г. (ДВ,бр.85/2007).

Във връзка със зачестили случаи на наводнявания са извършени огледи на речните легла и е констатирано следното: Речните участъци са с недостатъчна проводимост, има значително стеснени участъци, паднали дървета, застрашени от падане дървета, израснали във водното течение дървета и храсти, водещи до повишаване нивото на водата и намаляване проводимостта на речното корито. Следва да се извършат действията по почистване, както следва: почистване на храсти и израснали във водното течение дървета, почистване на паднали и застрашени от падане единични дървета, пънове, трупи, изнасяне на почистените дървета и храсти извън речните легла и извън заливаемите прилежащи земи.

**2. Критери за възлагане:**

Обществената поръчка се възлага въз основа на „икономически най-изгодната оферта”.

Икономически най-изгодната оферта се определя въз основа на критерий за възлагане „оптимално съотношение качество/цена “ по чл. 70, ал. 2, т. 3 от ЗОП, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка“ .

**3. Възложител:**

Възложител на настоящата обществена поръчка е **Областна администрация Пазарджик.**

**4. Място и Срок на изпълнение на поръчката:**

Дейностите, предмет на поръчката, са находящи за съответната река:

**- река „МЪТНИЦА“** – дължината на подлежащия на почистване участък в землището на с.Дорково, общ. Ракитово, обл. Пазарджик е около 7,2 км., в землището на гр. Пещера дължината на реката е около 2,2 км. Същият попада след 500 – метрова зона под хидротехнически съоръжения – язовирна сена на язовир Батак. Начални GPS координати N42,05290, E024,13823 и крайни GPS координати N42,02448, Е024,20402;

**- за река „СТАРА РЕКА“** – дължината на подлежащия на почистване участък в землището на гр. Ракитово, обл. Пазарджик е около 5,9 км. Начални GPS координати N41,95350, E024,14121 и крайни GPS координати N41,98008, Е024,08746. При извършен оглед на реката е установена необходимост от почистване на речното легло в участък с начални GPS координато N41,95843, E024,11884 и крайни GPS координати N41,98008, Е024,08746 и дължина около 4 км. в горска територия, и около 0,6 км. в земеделска територия в съседство с ДГТ.

Периодът и срокът за изпълнение на предвидените работи е избран с оглед спазване на разпоредбата на чл. 46 т. 5 от Закона за биологичното разнообразие. Завършването на дейностите следва да бъде не по-късно от **90 (деветдесет) календарни дни** и се удостоверява с подписани двустранни протоколи между изпълнителя и лицето, упражняващо инвеститорски контрол.

Почистването се приема с протокол на Междуведомствена комисия назначена от областен управител на област Пазарджик.

1. **Срок на валидност на офертата:**

Срокът на валидност на офертите е три месеца включително от крайния срок за получаване на офертите. Срокът на валидност на офертите е времето, през което участниците са обвързани с условията на представените от тях оферти. Срокът на валидност на офертите започва да тече от датата, определена за краен срок за получаване на офертите. При изтичане на срока на валидност на офертите без настоящата процедура да е приключила с избран изпълнител, Възложителят кани участниците да удължат срока на валидност на офертите си. Участник, който в дадения срок не удължи подадената от него оферта ще бъде отстранен от участие в процедурата.

**6. Прогнозна стойностна обществената поръчка:**

Максималният финансов ресурс на Възложителя за изпълнение на предмета на настоящата поръчка е в размер на **31 500** **лева** (тридесет и една хиляди петстотин и петдесет лева) **без включен ДДС** или **37 860** **лева** (тридесет и седем хиляди осемстотин и шестдесет лева), с включен ДДС, разпределени, както следва:

* 17 300 (седемнадесет хиляди и триста лева) лева без ДДС, респ. 20 760 (двадесет хиляди седемстотин и шестдесет лева) лева с ДДС за почистване на река „МЪТНИЦА“,
* 14 250 (четиринадесет хиляди двеста и петдесет лева) лева без ДДС, респ. 17 100 (седемнадесет хиляди и сто лева) лева с ДДС за почистване на река „СТАРА РЕКА“,

**Участници, чиито ценови предложения надвишават горепосочения максимален финансов ресурс като цяло или по отделните пера, ще бъдат отстранявани от участие.**

**7. Финансиране:**

Настоящата обществена поръчка се финансира от Министерски съвет с постановление №96 от 25 април 2019 година по чл. 1., ал. 1, т. 1., буква «бб» от постановлението по реда на чл. 1., ал. 2, раздел II, т. 5.1 ог Закона за държавния бюджет на Република България за непредвидени и/или неотложни разходи за предотвратяване, овладяване на риска от бедствия и по Програма за планово почистване на реките и речните легла на територията на област Пазарджик.

**8. Схема на плащане:**

Възложителят заплаща аванс в размер на 50 % (петдесет процента) от договорената стойност на поръчката при сключване на договора.

Окончателното разплащане на извършените работи става след приемане на речните участъци от Междуведомствената комисия с приемателен протокол.

**9. Съществуващо положение:**

Защитата при наводнения от речни разливи е комплексна дейност, включваща широк кръг от превантивни, инженерно защитни, териториално-устройствени, градоустройствени, организационни и други мерки. Възможно е да се намали риска от неблагоприятните последици, свързани с наводненията, особено с оглед опазване живота на хората и средата на обитаване, стопанската дейност и инфраструктурата.

Защитата от вредното въздействие на водите е оперативна и постоянна (чл. 138 ал. 1 от Закона за водите). Оперативната защита (чл. 138 ал. 2 от ЗВ) се изразява в провеждане на дейностите по чл. 19, ал. 1 от Закона за защита при бедствия и се осъществява от Единната спасителна система. Съгласно разпоредбата на чл. 138 ал. 4 т. 5 от Закона за водите, постоянната защита включва и поддържане проводимостта на речните легла.

Съгласно разпоредбата на чл. 140 ал. 5 от Закона за водите, когато почистването на речните легла е извън границите на урбанизирана територия, дейностите по чл. 140 ал. 4 от Закона за водите се организират, координират и извършват, съгласно чл. 138, ал. 5. При дейности по почистване на речни легла, планирани и организирани от областните администрации, областният управител възлага обществена поръчка по реда на Закона за обществените поръчки за избор на изпълнители за изпълнение на програмата по чл. 140, ал. 4, т. 3, буква "д" от ЗВ. Целта е да се намали унищожителната сила на водата при провеждане на висока вълна през речното корито.

Констатации, направени при оглед:

* Речните корита са обрасли с дървета и храсти, които трябва да се почистят. На почистване подлежат и всички паднали в речните корита дървета, застрашаващи нормалната проводимост в описаните участъци;
* В проверените участъци са налични повалени, паднали, изкоренени, изсъхнали, прекършени и застрашени от падане във водното течение дървета.

**10. Мотиви на избора за възлагане на процедурата:**

Съобразно направеното планиране на разходите за изпълнение на дейностите – предмет на поръчката, прогнозната стойност е в размер 31 550 лева (тридесет и една хиляди петстотин и петдесет лева) без включен ДДС или 37 860 лева (тридесет и седем хиляди осемстотин и шестдесет лева) с включен ДДС. С оглед изложеното и с отчитане на нормата на чл. 20 от ЗОП, определяща за конкретния ред за възлагане на обществена поръчка, е нейната прогнозна стойност. В конкретния случай, видно от посочената прогнозна стойност за изпълнение на дейностите, предмет на настоящата поръчка, приложимият ред за възлагане, е този, регламентиран в разпоредбата на чл. 20, ал. 3, т. 2 от ЗОП, съобразно която, когато планираната за провеждане поръчка за доставка и/или услуга, с местоизпълнение на територията на страната, е в стойностните граници не по-високи от 70 000 лв. без вкл. ДДС. ВъзложителяТ прилага реда за възлагане чрез събиране на оферти с обява.

Офертите на участниците не трябва да надхвърлят общата прогнозната стойност на настоящата поръчка. В цената се включват всички разходи, свързани с качественото изпълнение на поръчката в описания вид и обхват в техническата спецификация. **Участник, предложил цена, по-висока от прогнозната стойност общо за поръчката ще бъде отстранен от участие в процедурата.**

Възложителят може да поиска едностранно изменение на договора, в случай че при публикуване на нормативна уредба възникнат обстоятелства за изменение на цената или други опции, без това да променя предмета на поръчката, съгласно чл. 116, ал. 1, т. 1 от ЗОП.

**11. Място и срок за получаване, на документация за участие в обществената поръчка:**

11.1. Възложителят предоставя пълен достъп по електронен път до документацията за участие в процедурата на следния Интернет адрес:

Профил на купувача: https://www.pz.government.bg/page.php?id=85

Всички разяснения по документация ще бъдат публикувани на същият интернет адрес.

Изтеглянето на документацията от посочения интернет адрес е безплатно.

11.2. Условия и ред за получаване на разяснения по документацията за участие.

При писмено искане за разяснения по условията на обществената поръчка, направено до 3 дни преди изтичането на срока за получаване на оферти, възложителят публикува в профила на купувача писмени разяснения.

Разясненията се публикуват на профила на купувача най-късно на следващия работен ден от получаване на искането и в тях не се посочва лицето, направило запитването.

**ІI. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

**1. Общи изисквания:**

1.1. Участник в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, съгласно законодателството на държавата, в която то е установено. Възлагането на работи на подизпълнители е допустимо, като участникът следва да приеме, че отговаря за действията, бездействията и работата на посочените подизпълнители като за свои действия, бездействия и работа.

Всеки от участниците в процедурата се представлява от лицето, което го представлява по закон или от упълномощено от него с нотариално заверено пълномощно лице.

1.2. В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

 правата и задълженията на участниците в обединението;

 разпределението на отговорността между членовете на обединението;

 дейностите, които ще изпълнява всеки член на обединението;

 определяне на партньор, който да представлява обединението за целите на обществената поръчка.

1.2.1. Възложителят не поставя и няма изискване за създаване на юридическо лице в случай, че избраният за изпълнител участник е обединение, което не е самостоятелно юридическо лице. В този случай договорът за обществена поръчка се сключва, след като избраният за изпълнител представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено

1.2.2. Не се допускат промени в състава на обединението след крайния срок за подаване на офертите, както и промени във вътрешното разпределение на дейностите между участниците в обединението.

1.2.3. В процедура за възлагане на обществена поръчка едно физическо или юридическо лице може да участва само в едно обединение.

1.2.4. Участниците в обединението носят солидарна отговорност за изпълнение на договора за обществената поръчка.

1.3. Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

1.3.1. По отношение на критериите, свързани с професионална компетентност и опит за изпълнение на поръчката, участникът може да се позовава на капацитета на трети лица, само ако тези лица ще участват в изпълнението на частта от поръчката, за която е необходим този капацитет.

1.3.2. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

1.3.3. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

1.3.4. Възложителят изисква от участника да замени посоченото от него трето лице, ако то не отговаря на някое от условията по т. 1.3.3, поради промяна в обстоятелства преди сключване на договора за обществена поръчка.

1.4. Участникът посочва в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

1.4.1. Подизпълнителите трябва да отговарят на съответните критерии за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

1.4.2. Възложителят изисква замяна на подизпълнител, който не отговаря на условията по т. 1.4.1, поради промяна в обстоятелствата преди сключване на договора за обществена поръчка.

1.4.3. Лице, което участва като подизпълнител в офертата на друг участник, не може да представя самостоятелна оферта.

1.4.4. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

1.4.5 Не е нарушение на забраната по т.1.4.4. доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**2. Условия за допустимост на участниците:**

2.1 На основание чл. 54, ал. 1 от ЗОП, Възложителят отстранява от участие в процедура за възлагане на обществена поръчка кандидат или участник, когато:

2.1.1. е осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2.1.2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

2.1.4. е налице неравнопоставеност в случаите по чл. 44, ал. 5;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. е налице конфликт на интереси, който не може да бъде отстранен.

Основанията по точки 2.1.1, 2.1.2 и 2.1.7 се отнасят за лицата, които представляват участника. Когато участникът се представлява от повече от едно лице, декларацията за обстоятелствата по точки 2.1.3 до 2.1.6 се подписва от лицето, което може самостоятелно да го представлява.

Отстраняване на основание чл. 54, ал. 1 от ЗОП ще се прилага и когато кандидат или участник в процедурата е обединение от физически и/или юридически лица и за член на обединението е налице някое от основанията за отстраняване.

Отстраняване на участник на основание по точка 2.1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, **но не по-вече от 50 000 лева**.

Участник, за когото са налице основанията за отстраняване по т. 2.1.1 до 2.1.7., има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, съгласно чл. 56, ал. 1 от ЗОП, а именно:

- че е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

- че е платил или е в процес на изплащане на дължимото обезщетение за всички вреди, настъпили в резултат от извършеното от него престъпление или нарушение;

- че е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- че е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

В случай, че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие в поръчката.

Основанията за отстраняване се прилагат до изтичане на сроковете, посочени в чл. 57, ал. 3 от ЗОП.

**2.2. Други основания за отстраняване:**

2.2.1. Участници, които са свързани лица.

**"Свързани лица"** са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

**"Контрол"** е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

2.2.2. Участник, за който е налице обстоятелствата по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**Забележка:** т. 2.2.2. не се прилага, когато:

1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;

3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;

5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага споразумението;

6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага решението;

7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;

8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС.

2.2.3.Отстранява се участник за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

2.2.4. Отстранява се участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

2.2.5. Отстранява се участник, който е представил оферта, която не отговаря на предварително обявените условия на поръчката;

2.2.6. Отстранява се участник, подал оферта, която не отговаря на условията за представяне, включително за форма, начин и срок.

**3. Критерии за подбор на участниците:**

3.1. Общи условия

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът предвижда участието на подизпълнители при изпълнение на поръчката или ще ползва ресурсите на трети лица:

- Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, който ще изпълняват и за тях да не са налице основанията за отстраняване от процедурата.

- Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**3.2. Технически и професионални способности:**

**3.2.1. Изисквания относно икономическото и финансовото състояние на участниците:**

Участникът трябва да притежава **валидна застраховка** за професионална отговорност за извършване на СМР, покриваща минималната застрахователна сума застроежи трета категория**,** съгласно Наредба за условията и реда за задължително застраховане в проектирането и строителството, или еквивалент.

***За установяване наличието на съответствие с това изискване, участникът следва да представи Декларация (по образец №13), че притежава валидна застраховка за професионална отговорност за извършване на СМР, покриваща минималната застрахователна сума за строежи трета категория, съгласно Наредба за условията и реда за задължително застраховане в проектирането и строителството, или еквивалент.***

**3.2.2. Изисквания за правосопособност за упражняване на професионална дейност:**

Участникът (респективно член на обединение, който ще изпълнява дейностите сходни с предмета на поръчката) в процедурата трябва да притежава валидна регистрация в Централния професионален регистър на строителя **за четвърта група**, **трета категория строежи,** съгласно чл. 137, ал. 1, т. 3, буква ”б” от ЗУТ, а за чуждестранни лица - в аналогични регистри съгласно законодателството на държавата членка, в която са установени или на друга държава - страна по Споразумението за Европейското икономическо пространство.

***За установяване наличието на съответствие с това изискване, участникът следва да представи Декларация (по образец №14), че притежава валидна регистрация в Централния професионален регистър на строителя за четвърта група, трета категория строежи, съгласно чл. 137, ал. 1, т. 3, буква ”б” от ЗУТ, а за чуждестранни лица - в аналогични регистри съгласно законодателството на държавата членка, в която са установени или на друга държава - страна по Споразумението за Европейското икономическо пространство.***

**3.2.3.** Участникът трябва да притежава опит в изпълнението на обекти, сходни с предмета на настоящата обществена поръчка (Под договори с предмет, сходен с предмета на услугата, следва да се разбират такива, изискващи извършването на дейности, подобни на описани в настоящата – минимум един обект със сходен предмет, изпълнен в последните пет години, за което представя списък.

**Доказване:** Изискването се доказва със списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената доставка или услуга. За доказване изпълнението на това изискване участникът следва през последните 3 (три) години, считано от датата на подаване на офертата, да е извършил минимум 1 услуга, с предмет и обем, идентични или сходни с тези на поръчката. За установяване наличието на съответствие с това изискване, участникът следва да представи Декларация – списък (по образец № 10), че е изпълнил минимум 1 (една) услуга с предмет идентичен или сходен с тези на обществената поръчка за последните 3 (три) години, считано от датата на подаване на офертата, с посочване на стойностите, датите и получателите.

**3.2.4.** Наличие на професионален опит на ръководния персонал за изпълнение предмета на поръчката. Наличие на екип за изпълнение на работите, който да включва минимум един специалист – „Ръководител обект“ с поне 3 години опит в строителството, посочен като Технически ръководител с удостоверение (или еквивалентен документ) за придобито образование/квалификация „строителен техник“ или по висока.

**3.2.5.** Наличие на технически персонал за изпълнение предмета на поръчката; Участникът трябва да разполага с достатъчен брой работници за качествено изпълнение предмета на поръчката /минимум 4 Бр./.

За установяване наличието на съответствие с изискване по точка 3 и 4, участникът следва да представи Декларация – списък (по образец № 11), на техническите лица за изпълнението на поръчката.

**3.3. За икономическо и финансово състояние:**

**Участникът следва да е** реализирал минимален общ оборот, включително минимален оборот в сферата, попадаща в обхвата на поръчката, изчислен на база годишните обороти за последните три приключили финансови години в размер равен или по-голям от 10 000 лева.

**Доказване:** При подаване на офертата, участникът декларира съответствието с посочения критерии за подбор и представя годишните финансови отчети или техни съставни части, когато публикуването им се изисква.

**4. Гаранции:**

4.1. Гаранцията за изпълнение на договора е в размер на 3% от стойността на договора без ДДС.

4.2. Гаранцията може да бъде под формата на:

4.2.1. парична сума,преведена по банкова сметка на Възложителя:

IBAN: BG24 STSA 9300 3303 6882 23, BIC : STSABGSF, БАНКА ДСК АД

или

4.2.2. безусловна и неотменяема банкова гаранция, издадена в полза на възложителя със срок на валидност не по-малък от 30 дни след изтичане срока на договора.

или

4.2.3. застраховка, която обезпечава изпълнението чрез покритие на отговорността на изпълнителя.

4.3. Участникът сам избира формата на гаранцията за изпълнение на договора.

4.4. Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант.

4.5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

4.6. Участникът, определен за изпълнител на обществена поръчка, представя банковата гаранция или платежния документ за внесената по банков път гаранция за изпълнение на договора или застрахователната полица преди подписването на договора за възлагане на обществената поръчка.

4.7. Условията и сроковете за задържане или освобождаване на гаранцията за изпълнение се уреждат в договора за възлагане на обществената поръчка.

**Забележка: Изпълнителят трябва да предвиди и заплати таксите по откриване и обслужване на гаранциите така, че размерът на получената от възложителя гаранция да не бъде по-малък от определения в процедурата договора размер.**

**ІІІ. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ**

**Изисквания при оформяне и представяне на офертите:**

1. Подготовка на офертата:

1.1. Участниците трябва да проучат всички указания и условия за участие, дадени в документацията за участие.

1.2. При изготвяне на офертата всеки участник трябва да се придържа точно към обявените от възложителя условия.

1.3. Отговорността за правилното разучаване на документацията за участие се носи единствено от участниците.

1.4. Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

1.5. До изтичането на срока за подаване на офертите всеки участник в процедурата може да промени, допълни или да оттегли офертата си.

1.6. Всеки участник в процедурата има право да представи само една оферта.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. Офертата не може да се предлага във варианти.

1.9. Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

1.10. Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия участника.

2. Изисквания към съдържанието на офертата:

2.1.Офертата се представя на български език в запечатана, непрозрачна опаковка от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Върху опаковката участникът посочва:

 наименованието на участника, включително участниците в обединението, когато е приложимо;

 адрес за кореспонденция, телефон и по възможност – факс и електронен адрес;

 наименованието на поръчката.

2.2. Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

3. Съдържание на офертата:

3.1. Опис на документите, съдържащи се в офертата, подписан от участника – Образец №1;

3.2. Представяне на участника - Образец №2, съдържащо:

 Споразумение за създаване на обединение/консорциум, в което задължително се посочва представляващият (когато участникът е обединение, което не е юридическо лице) – ако е приложимо;

 Пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за съдебна регистрация) – ако е приложимо;

3.3. Заявление за участие-Образец №3;

3.4. Декларация за съгласие за участие като подизпълнител /ако е приложимо/-Образзец №4;

3.5. Декларация по чл. 54, ал. 1, т. 1, 2 и 7 от Закона за обществените поръчки – Образец №5;

3.6. Декларация по чл. 54, ал. 1, т. 3 до 6 от Закона за обществените поръчки – Образец №6;

3.7. Декларация за липса на свързаност с друг участник – Образец №7;

3.8. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици– Образец №8;

3.9. Декларация по чл. 69 от ЗПКОНПИ- Образец №9;

3.10. Декларация –списък на изпълнените услуги, с предмет идентичен или сходен с този на обществената поръчка – Образец №10;

3.11. Декларация- Списък на техническите лица за изпълнение на поръчката – Образец №11;

3.12. Техническо предложение – Образец №12;

3.13. Декларация за наличие на застраховка „Професионална отговорност в строителството“- Образец №13;

3.14. Декларация за наличие на удостоверение за регистрация в ЦПРС – Образец №14;

3.15. Ценово предложение –Образец №16;

3.16. Приложение №1 - КСС;

3.17. Декларация по чл. 59, ал. 1, т. 3 във връзка с чл. 59, ал. 3 от Закона за мерките срещу изпирането на пари- Образец №17 (при подписване на договор);

3.18. Проект на договор – Приложение №2;

3.19. Друга информация и/или документи по преценка на участника;

4. Запечатване:

4.1. Документите се представят в запечатана непрозрачна опаковка, върху която се посочва:

Областна администрация Пазарджик

гр. Пазарджик

О Ф Е Р Т А

За участие в обществена поръчка с предмет:

**„ПОЧИСТВАНЕ РЕЧНОТО КОРИТО НА РЕКА МЪТНИЦА В ЗЕМЛИЩЕТО НА СЕЛО ДОРКОВО И НА РЕЧНОТО КОРИТО НА РЕКА СТАРА РЕКА В ЗЕМЛИЩЕТО НА ГРАД РАКИТОВО”**

Оферта от: ………………………………………………………………………………………………………………………………….

……………………………………………………………………………………………………………………………………………………….

*(наименование на участника)*

Адрес за кореспонденция: ……………………………………………………………………

Телефон: ………………………………………………………………..

Факс: ……………………………………………………….

e-mail: ……………………………………………………………….

4.2. Офертата включва документите посочени в т. 3 „Съдържание на офертата”.

4.3. Участник, документите в чиято оферта не са систематизирани по указания по-горе начин се отстранява от участие в процедурата по възлагане на настоящата обществена поръчка.

5. Място и срок за подаване на оферти:

5.1. Офертата се представя от участника или от упълномощен от него представител лично или по пощата с препоръчано писмо с обратна разписка на адрес: **гр**.**Пазарджик 4400, ул. „Екзарх Йосиф" №2, Областна администрация Пазарджик, деловодство.**

5.2. Срокът за подаване на оферти е посочен в обявата за обществена поръчка на стойност по чл. 20, ал. 3 от ЗОП. *(Възложителите прилагат реда за възлагане чрез събиране на оферти с обява или покана до определени лица, когато обществените поръчки имат прогнозна стойност: По чл. 20, ал. 3, т. 2 от ЗОП границите на* ***услугата*** *са с прогнозна* ***стойност от 30 000 до 70 000 лв****).*

5.3. Всеки участник следва да осигури своевременното получаване на офертата от възложителя.

5.4. До изтичане на срока за получаване на оферти, всеки участник може да промени, допълни или оттегли офертата си.

5.5. Оттеглянето на офертата прекратява по-нататъшното участие на участника в процедурата.

6. Приемане и връщане на оферти:

6.1. При подаване на офертата и приемането ѝ върху плика се отбелязва входящ номер, дата и час на постъпване и посочените данни се отбелязват във входящ регистър.

6.2. Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

6.3. Когато към момента на изтичане на крайния срок за получаване на офертите пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат.

6.4. Не се допуска приемане на оферти от лица, които не са включени в списъка по горната точка 6.3.

**ІV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА. ТЕХНИЧЕСКА СПЕЦИФИКАЦИЯ**

**Техническа спецификация:**

**Видове дейности:**

1. ***Премахване и отстраняване на дървета и храсти с диаметър до 10 см.;***
2. ***Премахване и отстраняване на дървета и храсти с диаметър до 20 см.;***
3. ***Премахтване и отстраняване на дървета и храсти с диаметър до 30 см.;***

При изпълнение на дейностите по почистване на речните участъци следва да се спазват стриктно: Закона за водите, Закона за опазване на околната среда, Закона за горите, Закона за защитените територии, Закона за здравословни и безопасни условия на труд и съответните подзаконови нормативни актове.

**След сключване на договор с ВЪЗЛОЖИТЕЛЯ, ИЗПЪЛНИТЕЛЯТ следва да подаде заявление/уведомление в РИОСВ – Пазарджик за предстоящите дейности, както и в БДИБР – Пловдив - за разрешение за ползване на воден обект по реда на чл. 46** **ал. 1** **от Закона за водите(ЗВ).**

**До получаване от ИЗПЪЛНИТЕЛЯ на разрешение за ползване на воден обект по реда на чл. 46** **ал. 1** **от ЗВ, белязване (маркирани) от лицензиран лесовъд и Междуведомствената комисия няма да се извършва!, както и подписване на протокол за предаване от ВЪЗЛОЖИТЕЛЯ на ИЗПЪЛНИТЕЛЯ на речен участък.**

Съгласно разпоредбата на чл. 140 ал. 5 от Закона за водите, възложителят ще сключи договор и назначи лице, което ще осъществява **инвеститорски контрол** по изпълнение на предвидените дейности.

Осъществяване на контрол по време на изпълнение на дейностите ще се извършва от Междуведомствената комисия назначена от областен управител, РИОСВ - Пазарджик, Басейнова дирекция на източно беломорски район (БДИБР) – Пловдив, Регионална дирекция по горите – Пазарджик и РДПБЗН – Пазарджик, съгласно правомощията им по Закона за водите, Закона за опазване на околната среда, Закона за защитените територии, Закона за горите и Закона за защита при бедствия.

След приключване на всички видове работи изпълнителят се задължава да представи на ВЪЗЛОЖИТЕЛЯ снимков материал за речните участъци, предмет на поръчката (преди и след почистването).

Приемането на обекта ще бъде извършено от Междуведомствената комисия, назначена от Областния управител на област Пазарджик, с приемателен протокол.

**Технология на изпълнение:**

При изпълнение на описаните работи Изпълнителят трябва да разполага с необходимите човешки и материални ресурси и стриктно да спазва действащите технически норми и правила – ПИПСМР. Правила за приемане на земни работи и земни съоръжения и др.

**Абсолютно забранено е извличането на инертен материал от речните корита.**

**На премахване подлежат само израсналите във водното течение дървета, които са белязани (маркирани) предварително от лицензиран лесовъд под контрола на Междуведомствената комисия** назначена със заповед на Областния управител, включваща представители на Областна администрация - Пазарджик, представители на РИОСВ, Басейнова дирекция, Регионална дирекция по горите -Пазарджик и ОУ “ПБЗН”**.**

Преди да започне работа на определен километричен участък, изпълнителят е длъжен да се обърне към Междуведомствената комисия.

Маркирането се извършва от лицензиран лесовъд или упълномощено от община Ракитово длъжностно лице на километрични участъци под контрола на Междуведомствената комисия. За извършеното маркиране Междуведомствената комисия,изпълнителят, представителят на РДГ Пазарджик, или Община Ракитово и инвеститорския контрол подписват протокол.

изпълнителят, съгласно чл. 140, ал. 9, т. 2 от ЗВ, след механизирано раздробяване на негодния за ползване дървен материал го извозва до съответното депо за строителни или битови отпадъци;

Изнасяне на премахнатата годна дървесина става, след издаване на превозен билет и маркиране на същата с общинска марка на основание чл. 50, т. 3, чл. 59 от Наредба № 1 от 30.01.2012 г. за контрола и опазването на горските територии, чл. 211, ал. 4 от Закона за горите, във връзка със Заповед №461/30.05.2017 г. на Изпълнителния директор на ИАГ.

Отстраненият от речното легло дървен материал, когато е годен за ползване, съгласно чл. 140, ал. 9, т. 1 от ЗВ, се предава безвъзмездно за разпореждане на Кмета на община Ракитово. Предаването и приемането от Кмета на годната дървесина за огрев става с подписване на приемо-предавателни протоколи. Контролът по отношение на добития дървен материал и годността му за ползване ще се извършва от назначения инвеститорски контрол.

След извършване на дейностите по почистване на речните легла в рамките на определения километричен участък, същия ще бъде приеман с констативен протокол, съставен от междуведомствената комисия и утвърден от Областния управител.

**Мерки по охрана на труда:**

За избягване на трудови злополуки преди започване на работа всички работници, трябва да преминат през задължителен предварителен инструктаж и да се запознаят с изискванията на Наредба №7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване и Наредба №2 от 22.03.2004 г. за минималните изисквания за здравословни и безопасни условия на труд при извършване на СМР. По време на изпълнението да се прави периодичен инструктаж в зависимост от конкретните видове работи и условията на обекта. Всички специалисти и работници на обекта трябва да бъдат снабдени с изправни инструменти, лични предпазни средства и работно облекло.

**Мерки за опазване на околната среда:**

При извършване на дейностите, строителните и битови отпадъци, както и негодната за ползване дървесина, изнесени от речното корито, трябва да се събират и депонират на места, посочени от съответната общинска администрация, без да се замърсява речното легло и прилежащите на реката заливаеми територии.

Да се спазват разпоредбите на чл. 137 ал. 3 от Закона за горите, Закона за опазване на селскостопанското имущество, Наредба №8121з-968 от 10 декември 2014 г. за правилата и нормите за пожарна безопасност при извършване на дейности в земеделските и горски територии.

**V. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ И СКЛЮЧВАНЕ НА ДОГОВОР**

Възложителят със заповед определя лицата, които да разгледат и оценят получените оферти по чл. 97, ал. 1 до ал. 4 от ППЗОП.

Комисията, определена от възложителя, отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

При разглеждане на офертите, когато е необходимо, се допуска извършване на проверки по заявените от участниците данни, включително чрез изискване на информация от други органи и лица. От участниците може да се изиска да предоставят разяснения или допълнителни доказателства за данни, посочени в офертата. Проверката и разясненията не могат да водят до промени в техническото и ценовото предложение на участниците.

Когато установи липса, непълнота или несъответствие на документи и/или информация в офертите на участниците, с изключение на техническото и ценовото им предложение, включително нередовност или фактическа грешка, или несъответствие с изискванията на възложителя, комисията предоставя възможност в определен от нея срок да представят нови документи и/или информация, да допълнят или да пояснят представените документи и/или информация в съответствие с изискванията на възложителя.

**Възложителят отстранява от участие:**

*1. участник, за когото са налице основанията по* [*чл. 54, ал. 1*](apis://Base=NARH&DocCode=41765&ToPar=Art54_Al1&Type=201/)*, т.1-5 и 7 от ЗОП.*

*2. участник, който не отговаря на поставените изисквания и условията на възложителя или не изпълни друго условие, посочено в обявата за обществена поръчка или в документацията;*

*3. участник, който е представил оферта, която не отговаря на:*

*а) предварително обявените условия на поръчката;*

*б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение №10 към ЗОП;*

*4. участник, който не е представил в срок обосновката по* [*чл. 72, ал. 1*](apis://Base=NARH&DocCode=41765&ToPar=Art72_Al1&Type=201/) *от ЗОП или чиято оферта не е приета съгласно* [*чл. 72, ал. 3*](apis://Base=NARH&DocCode=41765&ToPar=Art72_Al3&Type=201/) *– 5 от ЗОП;*

*5. участници, които са свързани лица*

*6. участник, който предложи цена, надвишаваща прогнозната стойност на поръчката с непредвидените разходи, без ДДС.*

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането, съгласно чл. 72 от ЗОП.

Комисията класира участниците съобразно предварително обявените условия и критерий за възлагане.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

Възложителят сключва договор за обществена поръчка с определения изпълнител в 30-дневен срок от датата на определяне на изпълнителя. При сключване на договора участникът, избран за изпълнител следва да представи документи съгласно изискванията на възложителя и действащата нормативна уредба. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

**МЕТОДИКА ЗА ОЦЕНКА НА ОФЕРТИТЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**“ПОЧИСТВАНЕ РЕЧНОТО КОРИТО НА РЕКА МЪТНИЦА, В ЗЕМЛИЩЕТО НА СЕЛО ДОРКОВО И НА РЕЧНОТО КОРИТО НА РЕКА СТАРА РЕКА В ЗЕМЛИЩЕТО НА ГРАД РАКИТОВО”**

Настоящата методиката съдържа точни указания за извършване на оценка по всеки показател и за определяне на комплексната оценка на офертата, включително за относителната тежест, която Възложителят дава на всеки от показателите за определяне на икономически най-изгодната оферта.

Възложителят прилага методиката по отношение на всички допуснати до оценка оферти, без да я променя.

Обществената поръчка се възлага въз основа на икономически най-изгодната оферта при критерий **„ОПТИМАЛНО СЪОТНОШЕНИЕ КАЧЕСТВО/ЦЕНА“.**

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.

**„Комплексната оценка”** се определя на база следните показатели:

|  |  |  |
| --- | --- | --- |
| **Показател – П**  (наименование) | **Максимално възможен бр. точки** | **Относителна тежест в КО** |
| 1. Срок за изпълнение – **П1** | 100 | 10 % |
| 2. Техническо предложение – **П2** | 100 | 40 % |
| 3. Ценово предложение – **П3** | 100 | 50 % |

Формулата по която се изчислява „Комплексната оценка” за всеки участник е:

***КО = П1х10% + П2х40% + П3х50%***

Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническата спецификация. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.

**- Показател** **„СРОК ЗА ИЗПЪЛНЕНИЕ” – П1**

Оценява се предложения от участника срок за изпълнение на поръчката в дни. Предложенията по показател срок за изпълнение се представят като цяло число. Ще бъдат отстранени предложения, в които срокът за изпълнение е предложен в различна мерна единица, и/или е констатирано разминаване между предложения срок за изпълнение и линейния график.

**ВАЖНО!** Срокът следва да не превишава максималния срок посочен в обявлението, а именно 90 дни, както и да не бъде по-кратък от 60 дни. При изготвяне на своите предложения участниците следва задължително да се съобразят с така посоченият минимален и максимален срок за изпълнение на поръчката, като при констатиране на предложения под минималният и над максималния, ще бъдат отстранени от участие в процедурата.

Максимален брой точки по показателя – 100 точки. Относителната тежест на показателя в комплексната оценка е 10%. Оценките на офертите по показателя се изчисляват по формулата:

***П1 = (Сmin/Сi) х 100 = (брой точки)***

Където **Сi** е предложения срок на изпълнение съгласно Техническото предложение на съответния участник.

Където **Сmin** е минималния предложен срок на изпълнение съгласно Техническите предложения от всички допуснати до оценка участници.

* **Показател „ТЕХНИЧЕСКО ПРЕДЛОЖЕНИЕ” – П2**

Максимален брой точки по показателя - 100 точки. Относителна тежест на показателя в комплексната оценка 40%.

Оценката се формира, както следва:

|  |  |  |
| --- | --- | --- |
| **ПОКАЗАТЕЛ** | **Степен на съответствие** | **Брой точки** |
| ***ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ*** | | **Макс. брой точки**  **100** |
| *Преди да премине към оценка на предложенията на участниците комисията проверява дали същите отговарят на изискванията на възложителя и дали обезпечават качественото изпълнение на поръчката, отчитайки спецификите ѝ, в оферирания срок. Проверяват се представените от участниците описания на отделните етапи на изпълнение на поръчката; Описание на видовете дейности и тяхната последователност на изпълнение; Спазени ли са разпоредбите на Закона за горите, Закона за биологичното разнообразие и Закона за водите. Организация и подход на изпълнение и Линеен график. На този етап от участие се отстраняват офертите на участниците, които не отговарят на изискванията на възложителя и не обезпечават качественото и срочно изпълнение на обекта, видно от представената техническа оферта.*  *По отношение офертите на участниците, които отговарят на изисквания на възложителя, се прилага методиката за оценка, като се изследват предимствата и недостатъците на съответната оферта.* | |  |
| ***Фактори, влияещи на оценката:***  *- Описание на отделните етапи на изпълнение на поръчката;*  *- Описание на видовете дейности и тяхната последователност на изпълнение;*  *- Организация и подход на изпълнение;*  *- Съответствие на Линейният график с предложените организация и подход на изпълнение на поръчката.*  *За целите на настоящата методика, използваните в този раздел определения следва да се тълкуват, както следва:*  ***„Ясно“*** *- посочване на отделните етапи и видове дейности. Следва да се разбира изброяване, което недвусмислено посочва конкретния етап, конкретния вид дейности и по начин, по който същият да бъде индивидуализиран с предвидените в количествената сметка конкретни видове дейности;* | ***В Техническото предложение е обърнато внимание на всеки един от факторите, и е в сила всяко едно от следните обстоятелства:***   * *В обяснителната записка от Техническото предложение към офертата се съдържат ясно и подробно посочени предложения за реализирането на всички дейности в техническото задание. Спазени ли са разпоредбите на Закона за горите, Закона за биологичното разнообразие и Закона за водите. Изложени са подробно мотиви относно предложената последователност на тяхното изпълнение. От описанието е видно, че при реализацията ще бъдат спазени всички нормативни изисквания и ще бъдат използвани иновативни методи и техники на работа, чиято употреба при реализацията на конкретния обект е аргументирана и обоснована;*   *- Всички дейности, предмет на поръчката, са обезпечени с хора и машини, като разпределението им е съобразено със срока за изпълнение на съответната дейност;*  *- Доставката на материали и механизация е съобразена с посоченото в линейния график начало и край на изпълнение на всички дейности в техническото задание;*   * *Предлаганите методи за организация, контрол, използвани технологии съответстват на конкретния проект и предложената в офертата методика за неговото изпълнение;* * *В обяснителната записка от Техническото предложение към офертата ясно и подробно са посочени видовете специалности на работната ръка и видовете механизация, които участникът ще използва за изпълнението на поръчката;* * *Налице е пълно съответствие между предложените организация и подход на изпълнение на поръчката и представения линеен график* | *100 точки* |
| * ***„Подробно“*** *- описанието, което освен, че съдържа отделни етапи, видове дейности и дейности не се ограничава единс-твено до тяхното просто изброяване, а са добавени допълнителни поясняващи текстове, свързани с обясняване на после-дователността, технологията или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания;*   ***„Несъществени пропуски и/или частично съответствие“*** *– Налице е, когато същото е констати-рано, но несъответ-ствието или липсва-щата информация може да бъде установена от други факти и информация, посочени в офертата на участника и пропуски и/или частично несъответствие, които не могат да повлияят на изпълнението на поръчката и с оглед спазване на проекта и правилната техно-логична последова-телност.*  *Ако липсата на информация и/или частичното несъответствие не могат да бъдат установени от други части в офертата се приема наличието на* ***„констатирано несъответствие“*** | ***В Техническото предложение е обърнато внимание на всеки един от факторите, но е в сила поне едно от следните обстоятелства:***   * *Участникът е описал отделните етапи на изпълнение на поръчката, но не са изложени подробно мотиви относно предложената последователност на тяхното изпълнение, а същите само са маркирани и рамкирани по-общо и окрупнено;* * *Участникът е посочил в обяснителната записка от Техническото си предложение видовете дейности, но последователността на изпълнението им не е достатъчно ясна и разбираема и/или не е подробно описана и/или не се отнася за всички дейности, а само е маркирана; Налице са несъществени пропуски и/или частично съответствие между посочената технологична последователност на строителния процес с предвидените за използване технически и човешки ресурси;* * *Предлаганите методи за организация, контрол, използвани технологии съответстват на конкретния проект, но предложената от участника методика за изпълнението на обекта не е най – подходящата такава за неговото изпълнение.* * *Участникът недостатъчно ясно и подробно е посочил в обяснителната записка от Техническото си предложение видовете работна ръка и механизация, които ще използва за изпълнението на поръчката.* | *50 точки* |
| ***В техническото предложение е в сила поне едно от следните обстоятелства:***   * *Участникът е описал отделните етапи на изпълнение на поръчката, но не са изложени мотиви относно предложената последователност на тяхното изпълнение;* * *Участникът е посочил в обяснителната записка от техническото си предложение общо и бланкетно видовете дейности, като в описаната последователност за тяхното изпълнение има пропуски и без видно съответствие между посочената технологична последователност на строителния процес с предвидените за използване технически и човешки ресурси;* * *Предлаганите методи за организация, контрол, използвани технологии съответстват на конкретния проект, но предложената от участника методика за изпълнението на обекта се отклонява значително от най–подходящата такава за неговото изпълнение.* * *Участникът не е посочил в обяснителната записка от техническото си предложение видовете материали и механизация, които ще използва за изпълнението на поръчката.*   *Налице е констатирано несъответствие между предложените организация и подход на изпълнение на поръчката и представения линеен график* | *1 точка.* |

* ***Показател „ЦЕНОВО ПРЕДЛОЖЕНИЕ” – П3***

До оценка по този показател се допускат само оферти, които съответстват на условията за изпълнение на обществената поръчка.

Максимален брой точки по показателя – 100 точки. Относителната тежест на показателя в комплексната оценка е 50%. Оценките на офертите по показателя се изчисляват по формулата:

***П3 = (Цmin / Цi) х 100 = (брой точки)***

Където **Цi** е предложената обща цена в лева без ДДС, съгласно Ценовото предложение на съответния участник.

Където **Цmin** е минималната предложена обща цена в лева без ДДС, съгласно Ценовите предложения на всички участници.

Максималната цена е посочена в обявлението за обществената поръчка. Офертите на участници посочили над максималната цена ще бъдат отстранени от процедурата.

***Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата. От участие в процедурата се отстранява участник, при който бъдат установени аритметични грешки, непълноти и/или несъответствия в ценовото предложение.***

Оценките по отделните показатели се представят в числово изражение с точност до втория знак след десетичната запетая. Максималната комплексна оценка, която може да получи една оферта е 100.

**Класирането на участниците** се извършва по низходящ ред на получената комплексна оценка (**КО**), като на първо място се класира участникът, който е получил най-висока комплексна оценка (**КО**) на офертата. В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена.

Участникът, класиран от комисията на първо място, се определя за изпълнител на обществената поръчка. При отказване на участникът, класиран на първо място, да сключи договора за изпълнение на обществената поръчка, възложителят може да прекрати процедурата или с решение да определи за изпълнител втория класиран участник и да сключи договор с него.

**VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Отварянето, разглеждането и оценката на офертите се извършва съгласно изискванията на ЗОП и ППЗОП от комисия, определена със Заповед на Възложителя. Отварянето на офертите ще се извърши съгласно правилата на Глава девета от Правилника за прилагане на Закона за обществените поръчки. Отварянето на офертите е публично и на него могат да присъстват участниците в поръчката или техни упълномощени представители.

След отваряне на офертите по реда на тяхното постъпване комисията обявява ценовите предложения. Техническото предложение на всеки от участниците се подписва, най-малко от трима членове на комисията и се предлага по един от присъстващите представители на другите участници да го подпише. След извършването на посочените действия приключва публичната част от заседанието на комисията. Комисията разглежда документите в офертите за съответствието им с изискванията посочени в документацията на обществената поръчка. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

Оценяват се само допуснатите оферти, които отговарят на изискванията поставени от възложителя.

В съответствие с разпоредбата на чл. 192, ал. 4 от ЗОП резултатите от разглеждането и оценката на офертите и за класирането на участниците се отразяват в протокол. Възложителят утвърждава протокола, след което в един и същ ден протоколът се изпраща на участниците и се публикува в профила на купувача.

**VІІ. СКЛЮЧВАНЕ НА ДОГОВОР**

Възложителят сключва договор за обществена поръчка с определения изпълнител в 30-дневен срок от датата на определянето му.

**1. Преди подписване на договора** за обществена поръчка участникът, избран за изпълнител, представя следните документи:

**1.1**. за обстоятелството по чл. 54, ал. 1, т. 6 от ЗОП - удостоверение от органите на Изпълнителна агенция „Главна инспекция по труда“.

**1.2**. Гаранция за изпълнение на договора в размер на 3% от стойността на същият(договора) без ДДС.

Гаранцията се предоставят в една от следните форми:

**1.2.1.** парична сума преведена по сметка на Областна администрация Пазарджик: IBAN: BG24 STSA 9300 3303 6882 23, BIC : STSABGSF, БАНКА ДСК АД.

или

**1.2.2.** банкова гаранция (оригинал)

**1.2.3.** застраховка, която обезпечава изпълнението на конкретния обект, чрез покритие съответстващо на обема и характера на поръчката.

**1.3.** Декларация по чл. 59, ал. 1, т. 3 от Закона за мерките срещу изпирането на пари (по образец №15);

**1.4.** Заверено копие на валидна застраховка „Професионална отговорност в строителството“;

**1.5**. Заверено копие на валидно Удостоверение за регистрация в ЦПРС;

**1.6.** Доказателства за извършените услуги, включени в Декларация – списък за изпълнени услуги с предмет, идентичен или сходен с тези на обществената поръчка за последните 3 (три) години, считано от датата на подаване на офертата;

**1.7.** Доказателства за изпълнено строителство, включено в Декларация – списък за изпълнено строителство с предмет, идентичен или сходен с тези на обществената поръчка за последните 5 (пет) години, считано от датата на подаване на офертата;

**1.8.** Списък на техническите лица за изпълнение на поръчката, съобразно декларираното от участника в офертата му /свободен текст/.

**2. За обстоятелствата** по чл. 54, ал. 1, т. 1 - свидетелство/а за съдимост и за обстоятелството по чл. 54, ал. 1, т. 3 - удостоверение от органите по приходите и удостоверение от общината по седалището на възложителя и на участника, Възложителят се снабдява служебно.

**2.1.** Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ, или еквивалентни документи съгласно законодателството на държавата, в която обединението е установено.

**2.2.** Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

**3. ДОГОВОР/И ЗА ПОДИЗПЪЛНЕНИЕ:**

**3.1.** Ако определеният в резултат на процедурата изпълнител е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение.

**3.2.** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 от ЗОП.

**3.3.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**VІІІ. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ**

Всяко лице може да поиска писмено от възложителя разяснения по условията на обществената поръчка в срок до три дни преди изтичане на срока за получаване на оферти. Възложителят е длъжен най-късно на следващия ден да публикува в профила на купувача писмени разяснения по условията на обществената поръчка. Разясненията по документацията ще се публикуват на адреса на профила на купувача на Възложителя.

**IХ. ЗАКЛЮЧИТЕЛНИ УСЛОВИЯ**

**Сроковете, посочени в тази документация се изчисляват, като следва:**

**1.** При определяне на срокове, които са в дни и се броят след определено действие или събитие, не се брои деня на настъпване на действието или събитието.

**2.** Когато срокът изтича определен брой дни преди известен ден, този ден се взема предвид при определяне на датата, до която се извършва съответното действие. Когато последният ден от срока е неприсъствен, срокът изтича в първия присъствен ден.

**3.** Последният ден на срока изтича в момента на приключване на работното време на възложителя.

**Сроковете в документацията са в календарни дни.** Когато срокът е в работни дни, това е изрично указано при посочването на съответния срок.

**Приоритет на документи**

При противоречие в записите на отделните документи от документацията, за валидни да се считат записите в документа с по-висок приоритет, като приоритетите на документите са в следната последователност:

* Обява;
* Пълното описание на предмета на обществената поръчка и техническата спецификация;
* Указания за участниците;
* Проект на договор.